تورکیه جمهوریتی جمهوررئیسی رجب طیب اردوغان تورکیه - روسیه یوقاری سویه لی کینگشی نینگ سککیزینچی ییغیلیشی گه اشتراک قیلیش اوچون روسیه پایتختی مسکو گه تشریف بویوردی.
جمهوررئیس اردوغان, اوچره شوو آلدی دن بیرگن بیانات لریده, اینیقسه سوریه مسئله سی بوییچه روسیه بیلن قیلینگن و کیلگوسیده قیلینه دیگن مشترک فعالیت لر گه کتته اهمیت بیریاتگن لیک لری نی بیلدیررایکن, "باشقه مهم بیر موضوع ایسه حاضرگی کونده منطقه ده ترورچیلیککه قرشی مشترک فعالیت دن عبارت" دییه قید ایتدی.
روسیه جمهوررئیسی پوتین هم, اینیقسه اقتصاد ساحه سی بوییچه تورکیه بیلن بولگن مناسبت لری نینگ آرتیب کیتگن لیگی سببلی جوده خرسند ایکن لیگی نی بیلدیردی.
تورکیه بیلن روسیه اورته سیده گی تجارت حجمی نینگ 35 فایز مقیاسیده آرتیب کیتگن لیگی نی بیلدیرگن پوتین, "خلق ارا علاقه لر و مسئله لر بوییچه تورکیه بیلن انیق روشده همکارلیک قیلماقده" دییه قید ایتدی.
ایککی رهبر اورته سیده گی اوچره شوو آرتیدن ایسه تورکیه - روسیه یوقاری سویه لی کینگشی نینگ سککیزینچی ییغیلیشی بولیب اوته دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
